PAKRUOJO RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL PAKRUOJO RAJONO SAVIVALDYBĖS KELEIVINIO KELIŲ TRANSPORTO KONTROLIERIŲ SKYRIMO IR PAKRUOJO RAJONO SAVIVALDYBĖS KELEIVINIO KELIŲ TRANSPORTO KONTROLĖS NUOSTATŲ PATVIRTINIMO

2022 m. rugsėjo 1 d. Nr. AV-556

Pakruojis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir 29 straipsnio 8 dalies 2 punktu, Lietuvos Respublikos kelių transporto kodekso 13 straipsnio 2 dalies 2 punktu, 14 straipsnio 3 dalimi ir 4 dalimi, Kelių transporto veiklos licencijavimo taisyklių, patvirtintų Lietuvos Respublikos Vyriausybės 2011 m. gruodžio 7 d. nutarimu Nr. 1434 „Dėl Kelių transporto veiklos licencijavimo taisyklių patvirtinimo“, 19 punktu, Keleivių vežimo už atlygį lengvaisiais automobiliais ir lengvaisiais automobiliais taksi taisyklių, patvirtintų Lietuvos Respublikos susisiekimo ministro 2012 m. sausio 27 d. įsakymu Nr. 3-80 „Dėl Keleivių vežimo už atlygį lengvaisiais automobiliais ir lengvaisiais automobiliais taksi taisyklių patvirtinimo“, 35 punktu, Keleivinio kelių transporto kontrolės nuostatais, patvirtintais Lietuvos Respublikos susisiekimo ministro 2016 m. sausio 20 d. įsakymu Nr. 3-13 (1.5E) „Dėl Keleivinio kelių transporto kontrolės nuostatų patvirtinimo“:

1. Skiriu Pakruojo rajono savivaldybės keleivinio kelių transporto kontrolierius:

1.1. Virginiją Kaminskienę – Pakruojo rajono savivaldybės administracijos Teisės ir civilinės metrikacijos skyriaus vyriausiąją specialistę;

1.2. Vilmą Tominienę – Pakruojo rajono savivaldybės administracijos vyriausiąją specialistę.

2. Įgalioju kontrolierius vykdyti keleivinio kelių transporto kontrolės funkcijas.

3. Išduodu Pakruojo rajono savivaldybės keleivinio kelių transporto kontrolieriaus pažymėjimus.

4. Tvirtinu Pakruojo rajono savivaldybės keleivinio kelių transporto kontrolės nuostatus (pridedama).

5. P r i p a ž į s t u netekusiu galios Pakruojo rajono savivaldybės administracijos 2019 m. gegužės 10 d. įsakymą Nr. AV-298 „Dėl Pakruojo rajono savivaldybės keleivinio kelių transporto kontrolės komisijos sudarymo ir Pakruojo rajono savivaldybės keleivinio kelių transporto kontrolės nuostatų patvirtinimo“ su visais pakeitimais ir papildymais.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui (RAAT). Skundas (prašymas, pareiškimas) gali būti paduodamas RAAT Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai ) rūmuose per vieną mėnesį nuo skundžiamo individualaus teisės akto įteikimo suinteresuotai šaliai dienos.

Administracijos direktorė	Ilona Gelažnikienė

PATVIRTINTA

Pakruojo rajono savivaldybės administracijos

direktoriaus 2022 m. rugsėjo 1 d. įsakymu

Nr. AV-556

PAKRUOJO RAJONO SAVIVALDYBĖS

KELEIVINIO KELIŲ TRANSPORTO KONTROLĖS NUOSTATAI

I SKYRIUS

BENDROSIOS NUOSTATOS

1. Pakruojo rajono savivaldybės administracijos keleivinio kelių transporto kontrolės nuostatai (toliau – nuostatai) reglamentuoja keleivinio kelių transporto kontrolierių teises ir pareigas, jų atsakomybę, veiklos pobūdį bei nuostatų keitimo tvarką.

2. Šie nuostatai parengti vadovaujantis Lietuvos Respublikos kelių transporto kodeksu ir kitais teisės aktais, reglamentuojančiais keleivinio kelių transporto kontrolę.

3. Keleivinio kelių transporto kontrolę atlieka Pakruojo rajono savivaldybės administracijos (toliau – Administracija) įgalioti ir turintys specialius pažymėjimus asmenys (toliau – kontrolieriai). Kontrolieriams suteikiamos teisės įgyvendinti keleivinio kelių transporto kontrolės funkcijas. Administracija kontrolieriui privalo skirti transportą, būtiną keleivinio kelių transporto kontrolės funkcijoms vykdyti Pakruojo rajono savivaldybės teritorijoje.

II SKYRIUS

KELEIVINIO KELIŲ TRANSPORTO KONTROLIERIAUS PAŽYMĖJIMAS

4. Kontrolieriaus pažymėjimas yra valstybės institucijos patvirtintas oficialus griežtos atskaitomybės dokumentas. Kontrolieriaus pažymėjimas patvirtina kontrolieriaus asmens tapatybę, jam suteiktas teises ir pareigas, nurodo pažymėjimo galiojimo terminą. Kontrolieriaus pažymėjimų blankų spausdinimą organizuoja Valstybinė kelių transporto inspekcija prie Susisiekimo ministerijos. Pažymėjimus išduoda Administracijos Teisės ir civilinės metrikacijos skyrius (toliau – Skyrius).

5. Kontrolieriaus pažymėjimas išduodamas ne ilgesniam kaip trejų metų laikotarpiui. Pasibaigus kontrolieriaus pažymėjimo galiojimo terminui, kontrolieriui nutrūksta suteiktos teisės vykdyti keleivinio kelių transporto kontrolės funkcijas. Kontrolierius pažymėjimą privalo grąžinti Skyriui.

6. Praradus kontrolieriaus pažymėjimą, Administracijos direktoriui kontrolierius privalo pateikti paaiškinimą, nurodydamas pažymėjimo praradimo aplinkybes. Informaciją apie prarastą kontrolieriaus pažymėjimą kontrolierius savo lėšomis turi paskelbti nacionaliniame laikraštyje. Naujas kontrolieriaus pažymėjimas išduodamas nuostatuose nustatyta tvarka.

7. Kontrolieriaus pažymėjimo galiojimą panaikinti gali Administracijos direktorius.

8. Išduotus, grąžintus ir negaliojančius kontrolierių pažymėjimus Skyrius registruoja kontrolierių pažymėjimų apskaitos žurnale.

III SKYRIUS

KELEIVINIO KELIŲ TRANSPORTO KONTROLIERIŲ

PAREIGOS IR TEISĖS

9. Kontrolierius, vykdydamas kontrolės funkcijas, privalo:

9.1. vadovautis Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos susisiekimo ministro bei kitais teisės aktais, reglamentuojančiais keleivinio kelių transporto veiklą;

9.2. tinkamai atlikti nustatytas funkcijas, būti mandagus, malonus, tvarkingas, elgtis objektyviai ir nešališkai, suteikti žmonėms informaciją apie jų teises, pareigas, galimybes ir galimus padarinius;

9.3. kontrolieriaus pažymėjimą segėti prie aprangos matomoje vietoje (rekomenduojama krūtinės aukštyje).

10. Kontrolierius turi teisę:

10.1. teisės aktų nustatyta tvarka kontroliuoti visą vietinio susisiekimo keleivinį kelių transportą (taip pat keleivių vežimą už atlygį lengvaisiais automobiliais ir lengvaisiais automobiliais taksi) Pakruojo rajono savivaldybės teritorijoje ir nemokamai važiuoti keleiviniu transportu vykdant kontrolės funkcijas (išskyrus lengvuosius automobilius taksi);

10.2. pagal savo kompetenciją tikrinti:

10.2.1. ar keleivinio kelių transporto priemonių ekipažai ir lengvųjų automobilių taksi vairuotojai turi vairuotojo pažymėjimą, transporto priemonės registracijos liudijimą, techninės apžiūros rezultatų kortelę (ataskaitą) ir dokumentus, suteikiančius vežėjui teisę įstatymu nustatyta tvarka vykdyti keleivių vežimo veiklą;

10.2.2. ar vežėjai ir ekipažai laikosi maršrutų ir eismo tvarkaraščių;

10.2.3. kaip vežėjai, ekipažai ir keleiviai laikosi teisės aktų, reglamentuojančių keleivių vežimą, reikalavimų;

10.3. vietose, kuriose nedraudžia sustoti Lietuvos Respublikos Vyriausybės nutarimu patvirtintos Kelių eismo taisyklės, skrituliu su raudonu atšvaitu stabdyti keleivines kelių transporto priemones;

10.4. įlipti į autobusus ir tikrinti ekipažo dokumentus ir keleivių bilietus;

10.5. išlaipinti keleivius iš transporto priemonės, jei keleivis atsisako įsigyti bilietą;

10.6. asmenims, padariusiems administracinį nusižengimą, įstatymu nustatyta tvarka skirti administracinę nuobaudą.

11. Atlikęs patikrinimą, kontrolierius surašo nustatytos formos patikrinimo aktą (priedas), kurį užregistruoja Administracijos dokumentų valdymo sistemoje „Avilys“.

12. Kontrolierius keleivinio kelių transporto patikrinimo aktą, kuriame yra užfiksuotas (-i) pažeidimas (-ai), perduoda valstybės tarnautojui, įgaliotam pradėti administracinių nusižengimų teiseną bei atlikti administracinių nusižengimų tyrimą, atlikti tyrimą ir surašyti administracinio nusižengimo protokolą. Vežėjas su protokolu supažindinamas pasirašytinai.

13. Kontrolierius per kalendorinius metus privalo patikrinti ne mažiau kaip vieną Pakruojo rajono savivaldybės vietinio susisiekimo maršrutą.

IV SKYRIUS

KONTROLIERIŲ IR PAŽEIDĖJŲ ATSAKOMYBĖ

14. Kontrolieriai už suteiktų įgaliojimų viršijimą, keleivinio kelių transporto kontrolės funkcijų netinkamą vykdymą atsako įstatymų nustatyta tvarka.

15. Kontrolierių neteisėti veiksmai gali būti apskųsti Administracijai, o dėl kontrolierių priimti Administracijos sprendimai – teismui.

16. Asmenys, padarę administracinį nusižengimą keleiviniame kelių transporte, atsako pagal Lietuvos Respublikos administracinių nusižengimų kodeksą.

V SKYRIUS

BAIGIAMOSIOS NUOSTATOS

17. Nuostatai gali būti papildomi, keičiami ar pripažįstami netekusiais galios Administracijos direktoriaus įsakymu.

__________________________

Pakruojo rajono savivaldybės keleivinio kelių

transporto kontrolės nuostatų

priedas

PAKRUOJO RAJONO SAVIVALDYBĖS ADMINISTRACIJA

PATIKRINIMO AKTAS

……………….

(data)

Aš, Pakruojo rajono savivaldybės keleivinio kelių transporto kontrolierius

…………………………………………………………………….……………………..…..………..,

turintis keleivinio kelių transporto kontrolieriaus įgaliojimą, dalyvaujant ........................................... ....................................................................................... patikrinau automobilį:

markė ……………..............…....…………….., valstybinis Nr. …..........………………….......

vairuotojas (vardas, pavardė)...................................................……………………….................

konduktorius (vardas, pavardė)..................................…………………………………………...

Automobilio savininkas ..............................................................................................................

Automobilio savininko adresas:…….....……………………....................................................

Vežėjas:

Įmonės pavadinimas………………………………….................................................................. adresas: …………………….…............................................................................................….

Licencija. .......……....………………………………………………….….............…......….......

Leidimas ....…………………………………………………………….………………......…....

Licencijos kortelė (Bendrijos licencijos kopija) ....……………………………..…....….….......

Eismo tvarkaraštis...………………………………………………………….……….......…......

Maršruto pavadinimas……………..……………..................……………………….………......

Patikrinimo vieta……………………….…….…………...…., laikas ….........… val. ….....min.

Autobuse patikrinimo pradžioje rasta .…....…. keleivių.

Nustatyti pažeidimai .……………….....................................................…............................…..

.…………………………………………………………………………...……………….........……...

……………………………………………………………………........................................................................................................................................................................................................................

Vairuotojo paaiškinimas ir parašas................................................................................................

……………………………………………………………….………..............................……….……

…………………………………........................................................................................…………………………………………………….…...............................................................................................................................................................................................................................................................

Liudininkų paaiškinimai ir pavardės, adresai, parašai ..…….............................…...........…..….

.............................…………………………………………………………......................................…

……………………….….......................................................................................................................

Nurodymai pažeidėjui .…………………………….............................….....................………

……....................................................................................................................................…............…

…………………………………………………………………………………................……………

Tikrintojų pavardės ir parašai:

……………………………….................................................................

………………………………….............................................................